
          Republika Hrvatska
Općinski prekršajni sud u Splitu 
     Stalna služba u Supetru
         Hrvatskih velikana 6

Poslovni Broj: Pp-13694/2022-41

U  I M E  R E P U B L I K E   H R V A T S K E

P R E S U D A

Općinski prekršajni sud u Splitu, Stalna služba u Supetru po sutkinji Marijani Ostojić Kavain, uz sudjelovanje Matee Lukšić kao zapisničarke, u prekršajnom predmetu protiv prvookrivljenika Daria Torbića kojeg brani Valentin Jakovac,odvjetnik u Zagrebu, drugookrivljenika Pjera Podunajeca, trećeokrivljenika Luke Ivančića, te četrvrtookrivljenika Maria Medića, zbog prekršaja iz članka 6. Zakona o prekršajima protiv javnog reda i mira ("Narodne novine" RH broj 5/90, 30/90, 47/90. i 29/94.), povodom optužnog prijedloga Policijske uprave splitsko-dalmatinske, Policijske postaje Brač Klasa: 211-07/22-5/20505, Urbroj: 511-12-225-22-1 od 16. rujna 2022. nakon glavne i javne rasprave održane i zaključene 03. ožujka 2026. u izočnosti okrivljenika i  predstavnika ovlaštenog tužitelja, istog dana u izočnosti stranaka, javno je objavio i

p r e s u d i o    j e
 
Temeljem članka 182. točke 3. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18 i dalje: Prekršajni zakon), 

	Prvookrivljenik DARIO TORBIĆ OIB: 04327781849, sin Damira i Đurđice, rođen 26. listopada 1990. u Karlovcu, s prebivalištem u Zagrebu, Donji pustodol 23, državljanin Republike Hrvatske, prekršajno kažnjavan

	Drugookrivljenik PJER PODUNAJEC OIB:50792925603, sin Iva i Liljane, rođen 04. listopada 1987.godine u Amsterdamu, s prebivalištem u Amsterdamu, Het Breed 557, državljanin Nizozemske, prekršajno nekažnjavan, 

	Trećeokrivljenik LUKA IVANČIĆ OIB:14886481793, sin Ante i Silvane, rođen 14. srpnja 1989. godine u Zagrebu, s prebivalištem u Zagrebu, Ulica Grada Chicaga 27, državljanin Republike Hrvatske, prekršajno kažnjavan 

	Četvrtookrivljenik MARIO MEDIĆ OIB: 15467767607, sin Antona i Ane, rođen 01. rujna 1983.godine u Karlovcu, s prebivalištem u Korlat, Benkovac, Ulica Korlat, državljanin Republike Hrvatske, prekršajno kažnjavan

o s l o b a đ a j u   s e   o d   o p t u ž b e

	da bi
„ dana 03. kolovoza 2022.godine oko 01:45 sati u mjestu Sumartin, za vrijeme lokalne "fjere" na vanjskom štekatu caffe bara "Faul" narušavali javni red i mir na naročito nepristojan način, na način da je između okrivljenika došlo do međusobnog fizičkog obračuna, nakon čega su se gosti kafića razbježali, kojom prilikom je jedan od okrivljenika udario stolicom u glavu gosta kafića Kristijana Šesnića, da bi ga zatim netko od okrivljenika udario nogom u glavu dok se nalazio na podu. Počinitelj enarušavanja uočio je svjedok događaja Branimir Klarić, koji ih je pratio do njihova ukrcavanja na plovilo, o čemu je dojavio Policijskoj postaji Brač u Supetru“, 

čime da bi počinili prekršaj opisan i kažnjiv po članku 6. Zakona o prekršajima protiv javnog reda i mira.

Temeljem članka 140. stavka Prekršajnog zakona paušalni troškovi postupka padaju na teret proračunskih sredstava ovog suda.  


Obrazloženje
	
1. PU splitsko-dalmatinska, Policijska postaja Brač podnijela je optužni prijedlog pod brojem navedenim u uvodu presude protiv okrivljenika, a zbog prekršaja činjenično opisnog i pravno označenog kao u izreci ove presude. 

2. Prvookrivljenik Dario Torbić, ispitan zamolbenim putem pred Općinskim prekršajnim sudom u Zagrebu, naveo je kako se ne smatra krivim za počinjenje prekršaja. Došao je s prijateljima sa jahtom u Sumartin gdje su se našli sa prijateljima koji tamo ljetuju i zajedno su otišli na piće, potom na večeru i onda na fjeru na rivi gdje su popili par pića. U jednom trenutku prijatelju je ispala torbica iz koje su na pod pali novci te je tada došlo do naguravanja i masovne tučnjave u kojoj su bili napadnuti te su pobjegli prema moru kako bi se spasili od napada. Uskoro je došla i policija a napadači su napali i policijske službenike. Nakon toga su svi privedeni u policijsku postaju gdje su dali izjave. 

3.Drugookrivljenik Pjer Podunajec podnio je pisanu branu u kojoj je naveo kako je kritične prigode provodio  godišnji odmor u Hrvatskoj. Dio odmota proveo je s Lukom Ivančić, s [image: ]kojim je prijatelj od djetinjstva. 03.08.2022. godine bili su zajedno na gliseru i doplovili do Sumartina. Izašli su na večeru, on da se [image: ]vratio na gliser spavati, a društvo je ostalo na kopnu. On da je ostao spavati na gliseru sve dok policija nije [image: ]došla po njega i privela ga sa ostalima u Policijsku stanku. Tamo je saznao za incident i svađu, ali u istoj [image: ][image: ]nije sudjelovao niti zna što se dogodilo.

 4. Trećeokrivljenik Luka Ivančić, ispitan zamolbenim putem pred Općinskim prekršajnim sudom u Zagrebu, naveo je kako je točno da je 03.08.2022. oko 01,45 sati bio u mjestu Sumartin za vrijeme lokalne "fijere" i to na vanjskom štekatu caffe bara Faul. Bio je u društvu sa svojim prijateljima Dario Torbić, Pjer Podunajec i Mario Medić, kada je u jednom trenutku došlo do naguravanja sa mještanima koji su se ondje nalazili. Naime, oni su imali priliku par dana boraviti na brodu njegovog prijatelja i pretpostavlja da je to mještanima smetalo kad su vidjeli s kakvim brodom su došli. U tom sukobu je bilo naguravanja no napominje da su oni izvukli deblji kraj pri čemu se on ne sjećam čak ni samog tijeka događaja budući da ja dobio stolicom i bocom po glavi pa je pao u nesvijest, a kasnije završio i na šivanju. Žao mu je što je do ovoga došlo i u slučaju utvrđenja njegove odgovornosti zamolio je sud za blagost. Također, u pisanoj obrani naveo je kako je 03.08.2022. godine bio zajedno sa prijateljima na gliseru i doplovili su do Sumartina. Izašli su na večeru i poslije na piće. Prišlo im je više osoba i počeli su ih provocirati i napadati, prvo verbalno, a zatim i fizički. Njega je po glavi udario neko bocom ili nekim drugim predmetom i obilno je krvario. Skoro se i onesvijestio. Bježali su i spašavali se dok nije došla policija i spasila ih i privela u Policijsku postaju. Tamo je dobio zdravstvenu pomoć, Šivanje rane na glavi, od djelatnika Hitne pomoći koju su pozvali policijski službenici. Tamo je iz razgovora zaključio da su ih napale osobe koje su tamo domaće od kojih su neki bili i privedeni, a neki su se razbježali. Ne smatram se krivim, jer je napadnut bez razloga, ozlijeđen, bježao po mjestu i jedva se spasio. Ujutro su odmah isplovili iz mjesta. Napominje da je otac dvoje malodobne djece.

5.Četvrtookrivljenika Marijo Medić, nije prisustvovao na ročištu za glavnu raspravu od 20. ožujka 2025. iako je uredno obaviješten o održavanju istog niti je svoj nedolazak opravdao , ni podnio pisanu obranu. Nadalje, Općinski sud u Zadru kao zamolbeni sud je dopisom od 19. studenog 2024. obavjetio ovaj sud da nije u mogućnosti udovoljiti zamolnici suda za ispitivanje okrivljenika pod 4) Maria Medića s obzirom da je isti nema prijavljeno prebivalište na području Republike Hrvatske već da isti živi u Republici Češkoj.

6. U dokaznom postupku u svojstvu svjedoka ispitani su Branimir Klarić, Matea Vrsalović i Kristijan Šesnić .

7. Svjedok Branimir Klarić naveo je  kako se događaja o kojem ga se pita. Naime, te večeri je bio je u društvu sa djevojkom i prijatelja na vanjskom štekatu caffe bara "Faul" u Sumartinu za vrijeme lokalne "fijere". U jednom trenutku shvatio je da je došlo do naguravanja između njemu nepoznatih osoba, a za koje pretpostavlja da su bili okrivljenici i sigurno zna da nisu bili iz Sumartina jer dobro poznaje lokalne ljude niti iz Brača jer su došli nepoznatim plovilom koji nije prije bio u luci, niti ih je ikad prije vidio. Jedan od njih bio je jače tjelesne građe sa kosom uhvaćenom u rep te je vidio ostale goste kafića, uglavnom lokalnih mještana  te je vidio Kristijana Šesnića kojeg osobno poznaje na podu. Bilo je zaista pravi metež te je vidio kako su letjela stolica, te je vidio da jednog od okrivljenika kako je držao stolicu u rukama pokušavajući nekoga udariti. Kako sam očekivao puno gori scenarij zbog nastale situacije, on da se odmakao od događaja te promatrao sa strane. Nakon nekog vremena vidio je kako se okrivljenici udaljavaju sa štekata prema svom brodu bježeći jer su za njima trčali gosti kafića, pokušavajući ih zaustaviti do dolaska policije te je vidio da je jedan čovjek pomogao da se ukrcaju na njihov brod. Tada je nazvao policiju oko 2,00 sata i prijavio događaj jer je vidio da su okrivljenici isplovili sa svojim brodom  te je otišao kući.  

8.Svjedokinja Matea Vrsalović navela je kako su se kritične prigode njezin zaručnik, prijatelj Kristijan i ona pili piće na vanjskom štekatu, bili su na drugom kraju od te gužve i meteža koji se stvorio kada su se njoj nepoznate osobe počele tući i nagurivati između sebe, nije dobro vidjela situaciju, te je u jednom trenu vidjela barsku stolicu kako leti u njihovom smjeru pa ju je Kristijan povukao da se sagne te je njega pogodila u glavu. Kako okrivljenike osobno ne poznaje te zbog nastale situacije s njezinim prijateljem i stresom u vezi toga, ne može sa sigurnošću reći na koji način su okrivljenici narušavali javni red i mir, jedino što se sjeća je ta stolica koja je bačena u njihovom smjeru. Kako je hitna vrlo brzo došla po Kristijana, sa zaručnikom  se uputila za njima u Hitni prijem u Supetru te nije bila mjestu događaja kada je policija došla. 

9.Svjedok Kristijan Šesnić sjeća se događaja o kojem ga se pita. Naime, te večeri je sjedio s prijateljicom Mateom te njenim tadašnjim zaručnikom, za šankom na vanjskom štekatu caffe bara "Faul". U jednom trenutku uočio je kako se njemu nepoznata grupa mlađih muškaraca međusobno nagurivala te nije vidio što su točno radili odnosno da li su se tukli sa ostalim gostima kafića, ali zna sa sigurnošću da su se međusobno fizički obračunavali, jer su bili na drugom kraju štekata od te grupe, ali mogu reći sa sigurnošću da okrivljenici nisu  mještani Sumartina niti s otoka Brača jer ih je tada prvi put vidio. U jednom trenutku ugledao je stolicu kako ide u njihovom smjeru odnosno šanka te je sklonio prijateljicu Mateu, pa je njega pogodila ta stolica u glavu, te je pao na pod, od udarca je pao u nesvijest te se probudio u kolima hitne pomoći te mu je dijagnosticiran potres mozga.  
 
	10.U daljnjem dokaznom postupku pročitana je obavijesti za okrivljenika iz članka 109. a .stavka 1. Prekršajnog zakona, službena zabilješka Policijske postaje Brač od 03. kolovoza 2022., zakoniti dio službene zabilješke sastavljene od strane policijskog službenika Policijske postaje Brač od 16. rujna 2022., naredbe o određivanju mjere opreza za okrivljenike od 03. kolovoza 2022., zapisnici o ispitivanju prisutnosti alkohola za okrivljenike sve od 03. kolovoza 2022., medicinska dokumentacija Zavoda za hitnu medicinu SDŽ za Kristijana Šesnića i za Luku Ivančića od 03. kolovoza 2022. Naposljetku je pročitana potvrda Ministarstva pravosuđa, Uprave za kazneno pravo, Sektor za evidencije, pomilovanja i podršku žrtvama i svjedocima, Službe za evidencije i pomilovanjima, Odjel za prekršajne evidencije za okrivljenike.

11.Na temelju članka 121. Prekršajnog zakona iz spisa se izdvajaju zapisnici o ispitivanju osumnjičenika Daria Torbića, Pjera Podunajeca, Luke Ivančića i Maria Medića sastavljeni pred Policijskom postajom Brač svi od dana 03. kolovoza 2022., zapisnici o ispitivanju svjedoka Kristijana Šesnića i Matee Trutanić (sada Vrsalović) sastavljeni pred policijskom postajom Brač oba od 03. kolovoza 2022.,te dio službene zabilješke sastavljena od strane službenika Policijske postaje Brač 16. rujna 2022. i to u dijelu koji sadrži izjavu svjedoka Branimira Klarića počevši s riječima "kazavši da..." te završava s riječima "...i gostiju kafića" jer  su isti nezakoniti dokazi. 

12. Temeljem ovako provedenog postupka, odnosno ocjenom iskaza okrivljenika te iskaza ispitanih svjedoka, svakog pojedinačno i dovodeći ih u međusobnu svezu kao i uvidom u kompletan spis, sud nije mogao nedvojbeno zaključiti da su se sporne prigode u ponašanju okrivljenika ostvarila pravna obilježja prekršajnog djela iz članka 6. Zakona o prekršajima protiv javnog reda i mira. 

13. Odredbom članka 6. Zakona o prekršajima protiv javnog reda i mira propisano je da prekršaj čini tko se na javnom mjestu ponaša na naročito drzak i nepristojan način, vrijeđajući građane ili narušavajući njihov mir.

14. Okrivljenicima se stavlja na teret da su narušavali javni red i mir u mjestu Sumartin na vanjskom štekatu Caffe bara "Faul".

15.U odnosu na element javnosti mjestu na kojem se događaj zbio sama po sebi predstavlja otvoreno javno mjesto s obzirom da je trajno dostupna neograničenom broju ljudi u redovnom radnom vremenu ugostiteljskog objekta i na koju svaka osoba u bilo koje vrijeme ima mogućnost pristupa pa je mjesto događaja javno mjesto.

16. U odnosu na okrivljenike koji se terete za fizički obračun na javnom mjestu, prema njihovim iskazima isti nisu sudjelovali u fizičkom sukobu kritične prigode. Naime, prvookrivljenik Dario Torbić je istaknuo kako su on i ostali okrivljenici bili napadnuti te su pobjegli prema moru kako bi se spasili od napada, Drugookrivljenik Pjer Podunajec naveo je kako se nakon večere  [image: ]vratio na gliser spavati, a društvo da je ostalo na kopnu, a on da je ostao spavati na gliseru sve dok policija nije [image: ]došla po njega. Trećeokrivljenik Luka Ivančić je istaknuo kako im je prišlo više osoba i počeli ih provocirati i napadati, prvo verbalno, a zatim i fizički. Njega da po glavi udario neko bocom ili nekim drugim predmetom i obilno je krvario i skoro se onesvijestio.

17.Nadalje, svjedok Branimir Klarić istaknuo je kako je sukob nastao između njemu nepoznatih osoba, a za koje pretpostavlja da su bili okrivljenici i sigurno zna da nisu bili iz Sumartina jer dobro poznaje lokalne ljude niti iz Brača jer su došli nepoznatim plovilom koji nije prije bio u luci, niti ih je ikad prije vidio. Svjedokinja  Matea Vrsalović navela je kako je bila sa društvom na vanjskom štekatu na drugom kraju od te gužve i meteža koji da se stvorio kada su se njoj nepoznate osobe počele tući i nagurivati između sebe, nije dobro vidjela situaciju, te da okrivljenike osobno ne poznaje niti ne može sa sigurnošću reći na koji način su okrivljenici narušavali javni red i mir, Svjedok Kristijan Šesnić je iskazao kako je kritične prigode u jednom trenutku uočio kako se njemu nepoznata grupa mlađih muškaraca međusobno nagurivala te nije vidio što su točno radili odnosno da li su se tukli sa ostalim gostima kafića, ali zna sa sigurnošću da su se međusobno fizički obračunavali, ali da ih je tada prvi put vidio.

18. Sud je njihove iskaze cijenio u potpunosti vjerodostojnim te u bitnom međusobnom suglasju oko bitnih činjenica konkretnog događaja. Isto tako svi ispitani svjedoci nisu mogli sa sigurnošću potvrditi da su baš okrivljenici ti koji su kritične prigode remetili javni red i mir, a ni identitet počinitelja, posebno stoga jer okrivljenici nisu tijekom postupka pristupali na zakazana ročišta za glavnu raspravu pa svjedoci nisu ni mogli neposredno potvrditi da su okrivljenici ti koji su počinili prekršaj koji im se tereti.  Stoga je na temelju iskaza svjedoka te dovodeći ih u vezu s u  postupku nespornim činjenicama, sud okrivljenike na temelju članka 182. točke 3. Prekršajnog zakona oslobodio od optužbe i odlučio kao u izreci presude jer nije našao dokazanim da su se u radnjama okrivljenika ostvarila obilježja prekršaja iz članka 6. Zakona o prekršajima protiv javnog reda i mira.

19. Kako je u konkretnom slučaju donesena oslobađajuća presuda to je u smislu članka 140. točka 2. Prekršajnog zakona trebalo odlučiti da troškovi postupka padaju na teret proračunskih sredstava Suda.	

Supetar, 3. ožujka 2026.
Zapisničarka                                                                                      Sutkinja
Matea Lukšić                                                                     Marijana Ostojić Kavain


Uputa o pravnom lijeku: 
Protiv ove presude ovlašteni tužitelj ima pravo žalbe u roku od 8 (osam) dana od dana dostave prijepisa presude. Žalba se podnosi ovom Sudu, bez takse u 2 (dva) istovjetna primjerka o kojoj odlučuje nadležni sud. 

Dostaviti: okrivljenicima, branitelju Valentinu Jakovcu, tužitelju, u spis

